Provinco Forlì-Cesena

La Provinco Forlì-Cesena estas provinco en Italio, en regiono Emilio-Romanjo. Fine de la jaro 2018 tie vivis  loĝantoj. Ĝiaj ĉefurboj estas Forlì kaj Cesena.

Ĝi limas oriente al Adriatiko kaj al provinco Rimini, sude al la markia provinco Pesaro kaj Urbino, sud-okcidente al la toskanaj provincoj de Arezzo kaj de Florenco, kaj norde al la provinco de Raveno.

Sian nunan nomon la provinco ricevis en 1992 (dekreto 252 de la 6-a de marto 1992), kiam oni forprenis de ĝi la provincon de Rimini. Antaŭe ĝi nomiĝis simple "provinco Forlì" kaj havis la aŭtokodon "FO". Tiun kodo restis ankoraŭ kelkajn jarojn kaj en 1998 estis ŝanĝita al "FC" (dekreto 355 de la 4-a de septembro 1998).

Administre la teritorio de la provinco estas dividita al la distriktoj Forlì kaj Cesena, krome al du montaraj komunumaroj - Appennino Forlivese kaj Appennino Cesenate - kaj aldone al "montara unio" Acquacheta - Romagna Toscana.

 Ĉefaj municipoj 
En 2006, la ĉefaj komunumoj estis la jenaj:
 Forlì – 113.605 loĝantoj
 Cesena – 94.078 loĝantoj
 Cesenatico – 23.780 loĝantoj
 Savignano sul Rubicone – 16.447 loĝantoj
 Forlimpopoli – 12.511 loĝantoj
 San Mauro Pascoli – 10.508 loĝantoj

 Eksteraj ligiloj 
  ()

Kategorio:Emilio-Romanjo
Kategorio:Provinco Forlì-Cesena